cyanic-selkie/wikianc huggingface dataset:
Luise Rainer
Skuespillerkarriere
Hun hadde et første engasjement fra 1928 til 1931 ved Schauspielhaus i Düsseldorf. I de påfølgende år var hun med i sine første filmer, blant dem i 1932 Sehnsucht 202 og Madame hat Besuch. Max Reinhardt engasjerte henne så for Theater in der Josefstadt i Wien. I Wien fikk hun en strålende mottagelse av teaterbesøkerne. Hun spilte også i filmer i Østerrike. Der ble hun så oppdaget av talentspeidere fra Metro-Goldwyn-Mayer. De fikk henne til å tegne en treårs kontrakt i Hollywood i 1935. Mange regissører forestilte seg at hun kunne ble en ny Greta Garbo, MGMs den gang ledende kvinnelige filmstjerne.
Hennes første amerikanske film var Escapade i 1935. Hun spilte så i filmen Den store Ziegfeld (1936) og i filmen Den gode jord (1937), og fikk Oscar for sine prestasjoner i disse filmene. I den siste filmen spilte hun den kinesiske nøkkelpersonen i den nobelprisvinnende Pearl Bucks roman Den gode jord. Men de neste filmene hun spilte i ble ikke noen suksesser. Etter to Oscars ble det nokså vanskelig å leve opp til forventningene om å toppe dette.
MGM og Rainer ble skuffet med hverandre, og etter de tre årene avsluttet hun sin Hollywood-karriere og vendte tilbake til Europa. Noe som kan ha bidratt til hennes raske fall fra høydene kqan ha vært at hun hadde en dårlig rådgiver i sin ektemann, skuespillforfatteren Clifford Odets,, og at hennes produsent, Irving Thalberg, som hun satte meget høyt, døde brått i en alder av 37 år.
Louise Rainer trakk seg helt tilbake fra filmen i 1943 - skjønt hun ble overtalt til noen småroller senere i livet. Hun døde av lungebetennelse i sitt hjem i London den 30. desember 2014. Hun ble 104 år gammel.
Kerguelen
Kerguelen er en del av naturreservatet (2006), Ramsar-området (2008) og verdensarvområdet (2019) Franske sørlige land- og havområder.
Hovedøya, Grande Terre, er 6 675 km2 i areal og er omgitt av ytterligere 300 småøyer og holmer, som til sammen danner et arkipel (øygruppe) på 7 215 km2. Klimaet er rått og kjølig, jevnlig utsatt for kraftige vinder året rundt. Det er ingen trær eller innfødt befolkning på øyene, men Frankrike opprettholder en fast tilstedeværelse på mellom 45 til 110 forskere, ingeniører og andre. Det er ingen flyplass på øyene, og all transport til og fra verden utenfor skjer med skip.
Generelt
Kerguelen ligger på 49° sørlig breddegrad og 70° østlig breddegrad, 4 800 km fra Australia, 3 500 km fra den sørafrikanske kysten og 2 100 km fra det antarktiske kontinent.
Kerguelen er, i likhet med mange subantarktiske øyer, blant verdens mest avsidesliggende steder, og er kun tilgjengelig med skip. Fra november til mars seiler forsknings- og forsyninsskipet «Marion-Dufresne» fra Réunion til Kerguelen, Crozetøyene og øyene Saint-Paul og Amsterdam. Turen tar i snitt 8–10 dager.
Kerguelen er regna som en av verdens eldste øyer, og ble forma av vulkansk aktivitet for 40 millioner år siden fordi øya ligger over en såkalt mantel plume. Øyene ligger på Kerguelenplatået, undersjøiske fjell som reiser seg 3 700 m over havbunnen. Kerguelen er ett av tre steder (sammen med Heard- og McDonald-øyene) hvor Kerguelenplatået og den større Kerguelen-Gaussberg-havryggen går over havets overflate. Den vulkanske aktiviteten som har skapt øyene har avtatt i løpet av kvartærperioden.
Geografi
Kerguelens totale areal er 7 215 km², hvorav hovedøya opptar 6 675 km². Arkipelets utbredelse strekker seg 174 km fra Îlot du Rendez-vous i nord til Île de Boynes i sør, og 158 km fra Îles de la Fortune i vest til Cap Ratmanoff i øst. Gjennomsnittshøyden over havet er 300 moh.; likevel er landskapet prega av 400–600 meter høye basaltformasjoner, med delvis isbrebelagte fjorder som skjærer seg inn i øya. Øya har også flere vulkanske topper, som Mont Ross (Grand Ross: 1 850 m; Petit Ross: 1 721 m), øyas høyeste punkt, første gang besteget i 1975, på halvøya Gallieni.
Kerguelen var tidligere helt isbrebelagt, men i dag er kun enkelte iskapper igjen. Den største er Cook-isbreen (Calotte Glaciaire Cook) med et areal på 500 km² (7,5 % av Kerguelens areal), med flere brearmer som strekker seg ut i de omkringliggende dalene. Også på Mont Ross og rundt fjelltoppene på halvøya Rallier du Baty er det isbreer.
Isbreenes tilbakegang siden slutten av siste istid etterlot flere langstrakte sjøer, som Lac d'Entr'Aigues (9 km²), Lac Bontemps (7 km²), Lac Hermance (6 km²) samt Lac Sibelius (alle på sentralplatået mellom halvøya Courbet og Jeanne d'Arc). Innsjøen med størst areal er Lac Marville på 25 km² ved den nordøstlige enden av halvøya Courbet. De tilbaketrekkende isbreene har bortsett fra elver etterlatt seg sandete daler, spesielt på halvøya Rallier du Baty og ved avløpet til Cook-isbreen.
Til sammen dekker arkipelet rundt 400 øyer og opptil 500 skjær; den største øya, utenom hovedøya (Grande Terre), er Île Foch i nord. Kysten er steinete og bratt, og i snitt 200 m høy. Den kan enkelte steder være så høy som 800 m, som ved Cap des Aiguilles og Cap du Challenger (begge ved sørkysten av Jeanne d'Arc).
Île Kerguelen (Grande Terre)
Hovedøya, Île Kerguelen, også kalt Grande Terre har en overflate på 6 675 km², noe som er 92,5 % av øygruppas totale areal. Kerguelen er dermed noe mindre enn for eksempel den franske øya Korsika (8 680 km²). Øya er 134 km i retning øst-vest og 120 km nord-sør.
Øyas oppsprukne landskap har gitt øya en meget lang kystlinje, på hele 2 800 km. Det er flere halvøyer som kun er tilknytta hovedøya med smale eider. På grunn av det oppsprukne landskapet er det ingen punkter på øya som er mer enn 21 km fra havet.
Péninsule Courbet
Courbet er oppkalt etter den franske admiralen Amédée-Anatole Courbet. Courbet er den største halvøya på Kerguelen, og har en veldig variert overflate. I det fjellrike vest er høyden 979 moh. (Mont Crozier), og går i snøkledde daler nedover mot øst; på den østlige delen av halvøya er gjennomsnittshøyden over havet kun litt over havoverflaten, og ved Cap Ratmanoff i øst er det brede strender med sand og grus. Ved sørsida av halvøya ligger halvøya Prince de Galles, som er forbundet med Courbet ved ei smal landbro. Ovennevnte innsjø, Lac Marville, er halvøyas største innsjø, og er skilt fra havet ved ei smal landtunge.
Ved den nordlige del av halvøya ligger Golfe des Baleiniers (no.: Hvalfangerbukta); sør for øya ligger rundt 50 større eller mindre øyer (for eksempel Île Australia og Île Haute). Golfe du Morbihan (700 km²) er relativt beskytta fra det grove klimaet på øya.
Den beskyttede beliggenheten lå til grunn for avgjørelsen om å plassere forskningsstasjonen Port-aux-Français ved Golfe du Morbihan i 1949. Stasjonen, som er hovedbasen for forskninga på Kerguelen, ble utvida fram mot 1976. En kirke (Notre-Dame des Vents) og et sykehus hører også til basen. Rundt 60 mennesker jobber ved stasjonen året rundt, men om sommeren (desember–mars) er antallet personer oppe i rundt 120. Det eneste veinettet på Kerguelen ligger i og rundt basen.
Presqu’île Jeanne d’Arc
Halvøya Jeanne d’Arc, oppkalt etter middelalderridderinna Jeanne d’Arc, er knytta til hovedøya med en 500 meter bred landtunge. Halvøya består av høye platåer med lange, dype daler. Sør på halvøya er det mange klipper som stuper ned mot Cap Challenger, Kerguelens sørligste punkt. Halvøyas høyeste punkt er Mont Tizard på 844 m, ved Baies des Licornes, etterfulgt av Mont Evans på 718 m, ved Baie Sauvage. Øst for halvøya ligger Baie des Swains med de to større øyene Île Altazin og Île Gaby.
Ved nordvestenden av halvøya ligger Port-Jeanne d’Arc, en norsk hvalfangerstasjon fra 1908. Den nå forfalne stasjonen består av boliger med bølgeblikktak og trevegger, et uthus og diverse hvalfangsttekniske innretninger. Et av bolighusene ble restaurert i 1977.
Presqu’île Ronarc’h
Halvøya Ronarc’h er knytta til halvøya Jeanne d’Arc i sør med et smalt eide, Halage des Naufragés. Halvøyas høyeste punkt er den 937 meter høye Mont Wyville Thomson og 529 meter høye Mont Rouge. En påfallende struktur er de 744 meter høye restene etter en kjeglevulkan – Le Pouce. På Ronar’hs nordkyst ligger Port-Douzième, med ei hytte og en geomagnetisk stasjon.
Halvøya er oppkalt etter den franske admiralen Pierre Alexis Ronarc’h (1865–1940).
Péninsule Gallieni
Halvøya er oppkalt etter den franske krigsministeren Joseph Simon Gallieni (1849 1916), som var Paris’ militærguvernør under første verdenskrig.
Péninsule Rallier du Baty
Halvøya Rallier du Baty er kobla til hovedøya sørvest for Cook-isbreen. Vest for halvøya er Baie Bretonne, og øst for den ligger Baie d’Audierne. I vest er det et fjellandskap som for det meste er dekka av isbreer, med høyeste punkt 1 262 moh. (Mont Henri), mens øya flater ut mot øst, med lange daler, og elver som skjærer seg gjennom morenelandskapet. Isbreenes tilbaketrekking la igjen store sandlag som kun noen få koller stikker opp fra.
Luleå
Luleå (lulesamisk: Julevu, finsk: Luulaja, nordsamisk: Luleju, umesamisk: Lüvliege) er en by i Norrbottens län i landsdelen Norrland i Sverige. Den er administrasjonssenter for både Luleå kommune og Norrbottens län. I 2010 hadde tettstedet Luleå 46 607 innbyggere, mens kommunen som helhet i overkant av 75 000.
Kerguelen
Flora
Kerguelenkål er en spiselig kålplante, som grunnet sitt høye C-vitamin-innhold var ettertraktet som middel mot skjørbuk.
Luleå
Byen ble grunnlagt i 1621 av Gustav II Adolf og hadde da sin beliggenhet i det som nå heter Gammelstad. De rike forekomstene av jernmalm i traktene rundt Gällivare og Kiruna dannet grunnlaget for Luleås byvekst, siden byen ligger ved den nordlige enden av Østersjøen. Ved Luleälvens utløp til Østersjøen ble det etter hvert dannet en god utførselhavn for den malm som fortsatt brytes ut ved Gällivare og Kiruna.
Kerguelen
Historie
På noen middelalderkart ble det tegna inn ukjente land i sør. Dette berodde på beregninger gjort av Ptolemaios eller Pythagoras om at jorda, om den var kuleforma, måtte ha store landområder i sør for å oppveie vekta av landområdene på den nordlige halvkule.
Luleå
Etter hvert som skipene ble større og havnivået sank, tvang en større byflytting seg frem, og Luleå begynte sin forholdsvis raske vekst i det området den ligger i nå. Her ble det med tiden bygget opp en større industri, ved siden av malmutførselen. Særlig var det den metallurgiske industrien som vokste, med et større stålverk og et koksverk som hjørnesteiner.
Kerguelen
Historie
I tillegg til dette antok man at det måtte være rike naturressurser der, og sivilisasjoner som man kunne opprette handelsforbindelser med. Disse antagelsene førte senere til forskningsreiser til Antarktis, og førte til oppdagelsen av en rekke subantarktiske øyer, deriblant Kerguelen.
Luleå
Et av særpregene ved Luleå havn er balansen mellom innførsel og utførsel, det gjensidige forholdet mellom disse og de ringvirkningene dette har gitt, og fortsatt gir, for byen Luleå. Havnen er ellers den største i Sverige nord for Stockholm, der skip med lasteevne inntil 110 000 tonn kan foreta sommertidige anløp.
Kerguelen
Historie
Gavin Menzies kom i sin bok 1421: The Year China Discovered America med en hypotese om at Kerguelen hadde blitt oppdaga allerede i 1421 av Zheng He.
Luleå
Høsten 2013 kunne det svenske kystverket avsløre planer for en utvidelse av havneinnløpet, slik at fartøyer med lasteevne 150 000 tonn helårsvis kan trafikkere Luleå.
Kerguelen
Historie
Den første beviselige oppdagelsen av Kerguelen ble gjort av den franske sjøfareren Yves Joseph de Kerguelen de Trémarec (1734–1797) 12. februar 1772. Oppdagelsen ble gjort under den andre store franske ekspedisjonen til Indiahavet. Allerede 25. januar 1772 hadde Marc-Joseph Marion du Fresne (1724–1772) oppdaga Crozetøyene.
Luleå
I tillegg til å være en betydningsfull havn, er Luleå en større skoleby der det finnes flere videregående skoler og et universitet. Studenter fra flere land er representert her, der de studerer ulike teknologiske fag, samfunnsfag og helsefag.
År om annet kan nærmere 15 000 studenter bekrefte sin tilknytning til Luleå.
Som kulturby er Luleå en av de mest betydningsfulle i Sverige. Regionteateret Norrbottensteatern er plassert her, det samme er Nord-Sveriges største kulturhus, Kulturens hus. Sistnevnte har i tillegg til konsertsaler et større folkebibliotek.
Næringslivet er mangfoldig og variert, Luleå har et pulserende og aktivt uteliv og turismen er en stor vekstnæring.
Samferdselsforholdene er gode, her er en flyplass med internasjonale mål beliggende på Kallax ved sørbredden av Luleälven, og en jernbanestasjon gir forbindelse til blant andre Stockholm og Narvik.
Kystriksvegen E 4 passerer Luleå, og mellomriksvegen E 10 fører trafikken i retning Kiruna og Norge. Ellers gir havnen mulighet for sommertidige anløp av cruiseskip.
Fremtiden for Luleå kommer til å preges av at byen vokser, blant annet takket være utvinning av nye forekomster av jernmalm og andre mineraler ved Gällivare og Pajala, og at Luleå som et ledd i en europeisk nordområdestrategi iscenesatt av blant andre EU er pekt på som et satsingssted for utvikling og forskning innen ulike slags teknologi. Facebook sin største serverhall utenfor USA ligger ved LTU, Luleå Tekniska Universitet.
Sommeren 2013 passerte kommunens innbyggertall 75 000, og ventes å passere 77 000 ved utgangen av 2017. Rundt 59% av disse bor i byen. Kommunale anslag viser at Luleå vil vokse med over 10 000 innbyggere de nærmeste 10 til 15 årene.
Xi Chuan
Xi Chuan (kinesisk: 西川, pinyin: Xī Chuān, psevdonym for  Liu Jun, 刘军, Liú Jūn, født i 1963 i Xuzhou i provinsen Jiangsu i Kina) ) er en kinesisk internasjonalt orientert forfatter (poet) som har hyppige gjesteprofessorater i utlandet og medvirkning på poesifestivaler over hele jorden.
Han startet med å skrive dikt som student ved Pekinguniversitetet i begynnelsen av 1980-årene.
Diktene til Xi Chuan er blitt utgitt i engelsk og tysk oversettelse. Selv har han stått for gjendiktning av forfattere som Ezra Pound, Jorge Louis Borges samt Czeslaw Milosz til kinesisk.
I samarbeid med den norske sinologen Harald Bøckman har Xi Chuan gjendiktet verkene til den norske dikteren Olav H. Hauge.
Xi Chuan er en del av den såkalte tredje generasjonen av kinesiske poeter. De er etterkommerne etter tåkepoetene, som Bei Dao var en fremtredende foretreder for. Det var en litterær bevegelse som ble dannet etter kulturrevolusjonen som en reaksjon på sosialrealismen. Tåkepoetene førte den vestlige modernismen inn i den kinesiske poesien.
Xi Chuan underviser kinesisk litteratur ved Det sentrale kunstakademiet i Beijing.
Ballroom Blitz
«Ballroom Blitz» er en sang av det britiske bandet The Sweet, utgitt i 1973. Sangen er skrevet av de australske låtskriverne Nicky Chinn og Mike Chapman.
Bakgrunn
Sangen er inspirert etter en hendelse i 1973 da Sweet spilte i Grand Hall i Kilmarnock, Skottland og ble drevet av scenen på grunn av flaskekasting fra publikums side.
Sweet inkluderte sangen på den nordamerikanske versjonen av Desolution Boulevard fra november 1974, men var ikke med på den europeiske utgaven eller senere utgivelser av albumet. Den er også med på 2005-gjenutgivelsen av albumet Sweet Fanny Adams, som opprinnelig ble utgitt i april 1974. Sangen, som er kanskje Sweets største suksess, er med på mange samlealbum.
Hill deg, Frelser og forsoner
Hill deg, Frelser og forsoner (dansk: Hil dig, frelser og forsoner) er en dansk salme, som er skrevet av den danske dikterpresten og folkeopplyseren N.F.S. Grundtvig (1783–1872) omkring 1837. Melodien er komponert av Caspar Christian Hoffmann (1839–93) i 1878, alternativ melodi er komponert av Thomas Laub (1852–1927) omkring 1890.
Ballroom Blitz
Krokus
Krokus-versjonen er bl.a. med på spillet Guitar Hero Encore: Rocks the 80s.
Hill deg, Frelser og forsoner
Salmen er en typisk påskesalme og omhandler Jesu lidelse som uttrykk for Guds uendelige kjærlighet.
Ballroom Blitz
Andre
Andre coverversjoner er:
Hill deg, Frelser og forsoner
Tekst
Grundtvigs tekst har bakgrunn i et latinsk dikterverk, Salve mundi salutare, som er tilskrevet belgieren Arnulf av Louvain før 1250. Salve mundi salutare er inndelt i syv avsnitt, hvor hvert avsnitt tar utgangspunkt i en del av den korsfestedes torturerte legeme, fra føttene til ansiktet. Hill deg, frelser og forsoner er det første dikt, Ad pedes. Verket har også været utgangspunkt for den dansk-tyske komponist Dieterich Buxtehudes Membra Jesu Nostri, og det syvende avsnitt i Paul Gerhardts O hode, høyt forhånet. Grundtvigs gjendikting av Ad pedes er meget fri.
For den danske kunsthistoriker Else Marie Bukdahl handler salmen om «hva det be­ty­r for men­ne­sket, at Jesus kom til jor­den og viste oss sin kjærlighet ved å leve vårt liv og dø den mest gru­som­me død, som fan­tes på det tids­punkt, nem­lig kors­dø­den» og at «Jesus på en helt kom­pro­miss­løs måte har vist oss, at kjær­lig­heten er ster­ke­re enn døden, og at hans kjær­lig­het er en full­sten­dig ufortjent gave, som vi ikke kan gjen­gjel­de».
Melodi
Caspar Christian Hoffmanns melodi fra 1878 er valgt i den norske salmebok. Melodien er karakterisert av to fallende kvinter, ved «Hill deg» og «Verden». Begge disse er etterfulgt av en stigende septim. I tillegg er der opp- og nedadgående bevegelser i små trinn, utelukkende diatoniske halv- og heltoner. Toneomfanget er en oktav.
Hastigheten i melodien endres gjennom verset: De to første verselinjer har hver tre takter, mens tredje og fjerde verselinjer klares på hver blott to takter. Den siste verselinje, som har én færre stavelse, er utstrakt til fire takter. Taktarten noteres i 4/4.
Melodien er Hoffmans eneste salme i den norske salmebok.
Vurdering
I en mindre avstemning ved årtusenskiftet 2000 blant medlemmer av Dansk Kirkemusikerforening ble Grundtvigs tekst kåret til «Årtusindets danske salme», mens Hoffmans melodi fikk en delt femteplass på listen for «Årtusindets danske salmemelodi».
Jönssonligan dyker upp igen
Jönssonligaen dukker opp igjen (originaltittel: Jönssonligan dyker upp igen) en svensk filmkomedie fra regissert av Mikael Ekman. Tre av de sentrale rollene ble spilt av Gösta Ekman, Ulf Brunnberg og Björn Gustafson. Dette er den fjerde svenske filmen om Jönssonligan. De tre første filmene brukte manus med danske forelegg, men denne filmen er helt basert på en idé utviklet av Rolf Börjlind i samarbeid med hovedrolleinnehaveren Gösta Ekman og regissøren Mikael Ekman.
Hill deg, Frelser og forsoner
Vurdering
Den moderne danske salmedikter Simon Grotrian har fremhevet salmen og sagt at «det er en både personlig og nødvendig salme, hvor man fornemmer, at Grundtvig har vært helt ute i hjørnene av sitt eget liv for å kunne påkalle Gud på dén måte, han gør her». Else Marie Bukdahl synes den uttrykker seg «i enkle ven­din­ger og i et sterkt og ma­len­de billedspråk, som brenn­er seg inn i fan­ta­si­en». . Mot dette, har den danske professor Torben Brostrøm vært kritisk og har ment at den var «ikke på noen måte er lett å gå til med den sære syntaks» og at den har «en svulstig billedtale om Jesu blod som en flod, som kan velte sten og smelte isfjell og vaske bort ens egen blodskyld.»
Innspillinger og versjoner
Hovinkoret fremførte salmen i forbindelse med NRKs utsendelse Salmeboka minutt for minutt i 2014.
Jönssonligan dyker upp igen
Handling
Jönsson-ligaen, som består av Charles-Ingvar "Sickan" Jönsson, Ragnar Vanheden og Dynamitt-Harry, slår til mot Ikeas kontantlagring med en listig plan. Men i det de nesten er ferdig med kuppet, går alarmen og de får ikke med seg pengene. På den annen side oppdager Sickan at en annen bande bruker returnerte Ikea-møbler for å smugle amerikansk militært utstyr til Sovjetunionen. Under det korte oppholdet i Sverige oppbevares sakene i det såkalte panserrommet i direktør Wall-Enbergs hovedkvarter; torpedoene hans passer på smuglergodset døgnet rundt. Hvis Jönssonligaen klarer å stjele utstyret fra panserrommet, kan de presse Wall-Enberg for penger etterpå.
Hill deg, Frelser og forsoner
Innspillinger og versjoner
John Irons har oversatt Grundvigs tekst til engelsk som Hail you Saviour and Re­de­e­mer. Oversettelsen kom ut på Syddansk Universitetsforlag sammen med 26 andre salmer i 2013.
Den danske forfatter Jesper Jensen omskrev salmen til en vise med tittelen Hilmar, frelser og forsoner, hvor den var myntet på den danske statsminister Hilmar Baunsgaard. Visen blev spilt i Danmarks Radios fjernsynskanal i januar 1968, hvor den skapte kontrovers. En sogneprest avleverte 923 protestunderskrifter og mente at visen hadde «overtrådt grensen mellom det morsomme og det bespottelige ettertrykkelig», mens Kristelig Lytter- og Fjernseerforening kalte den blasfemisk.
Jönssonligan dyker upp igen
Handling
En sovjetisk ubåt skal i hemmelighet hente det amerikanske utstyret, men når de ankommer møteplassen er både Jönssonligaen, politiet og Wall-Enbergs gjeng på plass. Sickan og hans følgesvenner klarer å fralure sine rivaler utstyret ved å forkle en vanlig robåt som et ubåttårn, som Vanheden svømmer til land fra iført dykkerdrakt. Senere overleverer Jönssonligaen det amerikanske utstyret til russerne, men det viser seg at betalingen de får består av rubelsedler fra før revolusjonen.
Parallelt med Jönssonligaens aktiviteter har Doris vært på Ikea og kjøpt en sofa i billigkroken der. Etterpå møter hun ligaen på en finlandsferge, og da viser det seg at en av putene er fylt med pengene fra Ikea-kuppet.
Om filmen
Fem år etter premieren på den første filmen om Jönssonligan kom den fjerde, og den første som ble laget etter et svensk originalmanus. Dette manuset ble skrevet av trioen Gösta Ekman (som også spiller Sickan), Mikael Ekman og Rolf Börjlind. Disse tre skrev også originalmanuset til neste film, Jönssonligan på Mallorca .
Trappistordenen
Trappistordenen eller Trappistene (O.C.S.O.: Ordo Cisterciensis Strictioris Observantiae) er en kontemplativ katolsk munkeorden som lever etter Benedikts regel. Trappistordenen er i sin nåværende form stiftet av Armand Jean Le Bouthillier de Rancé og har sitt navn etter hovedklosteret La Trappe i departementet Orne i Normandie.
Historie
Slik var forholdene, da «de Rancé» ca. 11 år gammel i 1637 for inntektenes skyld ble utnevnt til abbed for klostret. Etter endt novisiat i 1644 overtok han selv, i året like etter abbediet og gjennomførte en gjennomgående reform.
Ordensliv
Trappistene lever enda etter de klosterreglene, som Rancé utstedte. Dette innebærer at trappistmunkene forlater den halmfylte sengen, og den lille teppebiten de dekker seg med kl. 2 om morgenen. 11 timer i døgnet er avsatt til religiøse betraktninger, bønn og sang og seks-syv til fysisk arbeid i klostret, skogen eller på markene. Eneste avbrytelser er de spartanske måltider, som består av grovt brød, grønnsaker, frukt og vann. Kl. 19 om vinteren og kl. 20 om sommeren slutter trappistmunkene deres dag, hvorpå de etter aftenbønnen arbeider noen minutter med deres kommende grav i klostergården. Trappistmunkene får ikke snakke unntatt i forbindelse med bønn og sang eller den vanlige hilsen i klostret: «Memento mori» (husk at du skal dø). Ønsker og behov må uttrykkes ved en form for tegnspråk. Vitenskapelig og intellektuelt arbeide er forbudt.
Ordensdrakten består av en gråhvit ullkappe med vide armer med en bred lærrem om livet, hvor det henger en rosenkrans og en kniv som symboler på bønn og arbeid. Dertil kommer en svart ullhette med to fotsbrede svarte bånd, som på ryggen henger ned til knehøyde, og tresko. Ut over de egentlige munker, som er oppdelt i to klasser, huser trappistklostrene også såkalte frères donnés, som kun oppholder seg der i en begrenset periode, hvor de lever etter klosterreglene.
Varer til salgs
Det 48. kapittel i Benedikts regel sier «for da er de i sannhet munker, hvis de lever av deres håndarbeid»
I henhold til denne regelen produserer de fleste Trappist-kloster varer som igjen selges for å skaffe inntekter til klostere. Varene kan variere fra ost, brød og andre matvarer til klær og kister. Siden ordenen ikke krever avhold fra alkohol, produserer og selger noen klostre alkoholholdige drikker, som regel øl. Noen klostre i Belgia og Nederland som f.eks Orval Abbey og Westvleteren Abbey, brygger både øl til munkene og til salgs for allmennheten. Trappistøl er overgjæret og vil som regel bli bedre etter lagring. Disse har blitt berømt og anses av mange øl-entusiaster for å være blant de beste i verden.
Klostre
Det finnes rundt 170 trappistklostre i verden, som er hjem til omtrent 2,500 trappistmunker og 1,800 trappistnonner.
Inge Simonsen
Inge Simonsen (født 1. juli 1953) er en norsk tidligere langistanseløper som delte førsteplassen i den første utgaven av London Marathon i 1981. I det løpet krysset han og den andre vinneren amerikanske Dick Beardsley med vilje målstreken på likt med tiden 2.11.48, mens de holdt hverandre i hendene. Ifølge Beardsley, "Det var et stort øyeblikk for oss begge fordi ingen av oss hadde vunnet noe maraton før."
Konkurranser
Utvalgte løp:
Coelho Neto
Coelho Neto er en kommune i delstaten Maranhão i nordøstregionen av Brasil.
Kunståret 2018
Kunståret 2018 er en oversikt over hendelser, fødte og avdøde kunstnerpersonligheter i 2018.
Dødsfall
av "Learning from Las Vegas" ||align=center|93 ||align=center| ||
og filantrop ||align=center|65 ||align=center| || redaktør for Marvel Comics fra USA ||align=center|95 ||align=center| 1922 ||
Tarquinia
Tarquinia er en by og kommune i provinsen Viterbo i regionen Lazio i Italia. Den var en etruskisk by i oldtiden og de tidligste arkeologiske funnene stammer fra 800-tallet f.Kr. Byen het tidligere Corneto og i antikken Tarquinii (etruskisk Tarchnal).
Evelyn Wenaas
Evelyn Pauline Margrethe Wenaas (født Nordbø 4. januar 1909 i Oslo, død 18. desember 1997) var en norsk organist, pianist og salmedikter. Hun jobbet som organist i flere kirker i Oslo. Hun har også oversatt en salme som finnes i Norsk Salmebok og Norsk salmebok 2013.
Tarquinia
Historie
Tarquinii skal ha vært en blomstrende by allerede da Demaratus korinteren brakte inn greske håndverkere. Byen var den fremste av de tolv byene i Etruria og opptrådte i den tidligste historien til Roma som hjemstedet for to av Romas konger, Tarquinius Priscus og Tarquinius Superbus. Det er sagt, og med stor sannsynlighet, at fra de etruskiske tradisjonene og kulturen i Tarquinii har mange av de religiøse ritualer og seremoniene i Roma hatt sin opprinnelse, og selv i keisertiden fortsatte en krets av seksti haruspicer å eksistere her. Befolkningen i Tarquinii og Veii forsøkte å gjeninnsette Tarquinius Superbus på tronen etter at han var blitt veltet.
I år 358 f.Kr. tok borgerne i Tarquinii 307 romerske soldater til fange og drepte dem. Krigen som fulgte ble avsluttet i år 351 med en 40 år fred, fornyet for en tilsvarende periode i 308 f.Kr. Når Tarquinii kom helt under romersk styre er usikkert, også dato for når den ble en kommune; i år 181 f.Kr. ble byens havn Graviscæ (modernisert til Porto Clementino) en romersk koloni. Den eksporterte vin og drev med koralfiske.
Støperigata (Oslo)
Støperigata (1, 2-4) er en gate på Aker Brygge i Oslo. Gaten ligger innenfor det meste av Aker Brygge-komplekset, bak ICA-butikken, og fremstår med litt mindre gateliv enn mer sentrale deler av området.
Gatenavnet ble vedtatt rundt 1990.
Evelyn Wenaas
Hun bodde på Lovisenberg eldresenter de siste årene av sitt liv. Hun var gift med sogneprest Johan Arnt Wenaas (f. 1903, d. 1968).
Tarquinia
Historie
I romersk tid er det lite informasjon om byen som lå på åsene over romervegen. Dens skoger i byens store landområder blir nevnt av klassiske forfattere, og Tarquinii tilbyr å skaffe Scipio Africanus seilduk i år 195 f.Kr. En biskop fra Tarquinii er nevnt i år 456 e.Kr.
Det opprinnelige stedet for den etruskiske byen Tarquinia, kjent som «Civita», er på den lange platået nord for dagens by. De to sameksisterte i løpet av det meste av tidlig middelalder hvor Tarquinia etterhvert gikk over til en liten befestet bosetning på stedet til "Castellina", og det mer strategisk beliggende Corneto (muligens det «Corito» som er nevnt i romerske kilder) som vokste jevnt til bli den store byen langs kysten av nedre Maremma (sørlige Toscana), spesielt etter ødeleggelsen av havnen Centumcellæ (i dag Civitavecchia).
Den siste historiske referansen til Tarquinia er fra rundt 1250 mens navnet Corneto ble endret til Tarquinia i 1934. Revisjonen til historiske stednavn (ikke alltid nøyaktig) var et hyppig fenomen under fasciststyret som en del av nasjonalistkampanjene.
Albert Grzesinski
Albert Karl Grzesinski (født som Albert Lehmann 28. juli 1879 i Treptow an der Tollense i kongedømmet Preussen, død 12. januar 1948 i Queens i New York City) var en tysk sosialdemokratisk politiker (SPD), politipresident og innenriksminister i Fristaten Preussen fra 1926 til 1930.
Bakgrunn
Grzesinski var sønn av en kvinne ved navn Bertha (1856–1926), datter av Karl Ehlert og Maria Reinke, og vokste opp hos sine besteforeldre. Frem til han i 1892 tok navnet til sin stefar, var hans etternavn Lehmann.
Politisk virke, karriere
Han ble medlem av SPD i 1897. I 1919 ble han stats-undersekretær i det prøyssiske krigsministerium. Han avslo tilbudet om vervet som Reichswehr-minister (forsvarsminister) i 1920. Fra 1922 til 1924 var han president for det prøyssiske hemmelige politi, og fra 1925 til 1926 politipresident for Berlin.
Hans tid som innenriksminister var preget av hans innsats for å fremme demokratiet, av den politiske vold i Tyskland den gang, i særdeleshet den vold som ble utøvet av kommunistene og sammenstøtene mellom kommunistene og sosialdemokratene. I 1929 nedla han forbud mot Rotfrontkämpferbund i Preussen.
Han fratrådte den 28. februar 1930, av personlige grunner. Fra 1930 til 1932 var han på nytt politipresident. I 1931 forsøkte han i egenskap av Berlins politipresident å sette munnkurv på Adolf Hitler, og beordret at han skulle deporteres som uønsket utlending, men kansler Heinrich Brüning ville ikke undertegne ordren. Han ble fjernet fra sin stilling etter Preußenschlag i 1932 (prøysserkuppet), og ble da etterfulgt av den tidligere politidirektør i Essen, Kurt Melcher. Ifølge Christopher Clark kalte han Hitler for «utlendingen», og fant det «bedrøvelig» at han fikk forhandle med regjeringen «istedet for å bli jaget bort med hundepisk».
Landflyktighet
Da nazistene kom til makten stod Grzesinskis navn på deres første liste over tyskere som ved lov uten omsvøp skulle fratas statsborgerskapet. Han ble gjort statsløs. Loven gjorde også at han ble fratatt all sin eiendom i Tyskland.
Han flyktet til Sveits i 1933. Han emigrerte så til Frankrike og i 1937 til USA. I eksil var han aktiv i antinazistiske organisasjoner.
Han døde i Queens i New York.
Multiplisitet (informatikk)
Multiplisitet brukes innenfor informasjonsmodellering for angivelse av nedre og øvre mulige antall forekomster ved instansiering av et dokument fra en modell.
For eksempel kan man ved Unified Modeling Language si at «barn» er et attributt i klassen «Person» med attributtype som peker tilbake på egen klasse. Nedre multiplisitet er «0» og øvre multiplisitet «ubegrenset»: En person kan ha barn og det er ingen begrensning på antallet.
Psilidius
Psilidius er en slekt av billene i underfamilien graveløpere (Scaritinae) i familiegruppen løpebiller.
Levevis
Disse billene graver i bakken.
Utbredelse
Slekten er utbredt i Afrika.
Karl Aas
Karl Jan Aas (født 25. august 1899 i Trondheim, død 1. september 1943 i Trondheim) var en norsk turner. Han representerte Trondhjems Turnforening.
20 år gammel deltok han i sommer-OL 1920, der han deltok på det norske laget som vant sølv i lagkonkurransen. Danmark vant denne konkurransen
Liste over ordførere i Etnedal
Liste over ordførere i Etnedal er en oversikt over ordførere i Etnedal kommune i Innlandet fra 1894 til idag.
Nåværende ordfører siden 2014 er Toril Grønbrekk fra Arbeiderpartiet.
Historikk
Etnedal ble opprettet som en egen kommune og prestegjeld i 1894, da Bruflat sokn i Sør-Aurdal og Nord-Etnedal sokn i Nord-Aurdal ble slått sammen til nye Etnedal herredskommune.
Partipolitiske valglister ble første gang innført i Etnedal ved valget i 1922.
Ordførere
Liste over ordførere, partitilhørighet som ordfører og perioder:
Colinas
Colinas kan vise til:
Colinas (Maranhão)
Colinas er en kommune i delstaten Maranhão i nordøstregionen av Brasil.
Selonomus
Selonomus er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).
Utbredelse
Arten er kjent fra Campbelløyene, New Zealand.
Justitiarius
Justitiarius (middelalderlatin justiciarius, via latin justitia, «rettferdighet»), dommer, er tittelen på formannen i Høyesterett.
Tidligere ble formannen i byrettene titulert byrettsjustitiarius, men siden 2002 er tittelen her bestemt til å være sorenskriver, på samme måte som det var i herredsrettene.
Justiciar (den som utøver justice, «rettferdighet») var i middelalderens England og Skottland en viktig juridisk og politisk posisjon.
Skottland
I Skottland var tittelen justiciar historisk sett opprettet med to øverste posisjoner, en som hadde sin myndighet i nord, den andre i sør, delt av elven Forth. De var begge kongens løytnant for juridiske og administrative saker og ble etablert på 1100-tallet. Rollen som justiciar utviklet seg til den nåværende Lord Justice-General, overhode av den juridiske høyesterett, High Court of Justiciary, og i tillegg medlem av det kongelige husholdning. I middelalderen var tittelen arvelig.
Hertugen av Argyll holder i dag den arvelige tittelen High Justiciar av Argyll, men posisjonen er rent symbolsk og det er intet ansvar knyttet til tittelen.
England
I engelsk historie har begrepet justiciar opprinnelig blitt referert til et hvilket som helst offiser tilknyttet kongens domstol (Curia Regis), eller enhver som kvalifiserte eller utøvde rollen som dommer i en lavere rett.
Øverste myndighet, Chief Justiciar, senere kjent som kun justiciar var grovt regnet som middelalderens svar på dagens statsminister, det vil si monarkens sjefsminister.
I hvert fylke eller shire var sheriffen kongens representant i alle saker. Den eneste anke som kunne rettes mot sheriffens avgjørelser eller dennes domstol var direkte til kongen. Ettersom kongen ofte var i Frankrike, eller som i den tidligste normanniske perioden, at kongen ikke forsto språket til sine undersåtter, ble en justiciar, regent eller løytnant utpekt for å representere kongen i kongedømmet slik sheriffen representerte kongen i hvert shire.
Ettersom de første normanniske kongene ofte var utenlands, og posisjonen justiciar uten unntak var en betydningsfull adelsmann eller geistlig, ble posisjonen svært mektig og viktig, og mektig nok til å bli en trussel mot kongen. Den siste store justiciar, Hubert de Burgh, 1. jarl av Kent, ble fjernet fra posisjonen i 1231, og chancellor (kansler) overtok posisjonen som justiciar som andre etter kongen i verdighet, foruten makt og innflytelse.
Kontoret til øverste justiciar har trolig eksistert siden regimet til kong Vilhelm II av England da Ranulf Flambard var justiciar inntil under kong Edvard I av England da kontoret ble erstattet av adskilte overhoder for de tre grener som kongens domstol var delt i: Justices of the Court of Common Pleas, Justices of the Court of King's Bench og Barons of the Court of Exchequer.
Andre jurisdiksjoner
Henrik II av England tildelte tittelen justiciar til posisjonen seneschal i Normandie.
På 1100-tallet opptrådte en magister justitiarius i det normanniske kongedømmet av Sicilia, og var lagmann for den kongelige domstol (Magna Curia). Det er antatt at denne tittelen og kontoret var lånt fra England.
Hyksos
Hyksos er navnet på et folk beskrevet av den hebraiske historikeren Josefus. Han mener at hyksos kontrollerte Egypt i flere hundre år, omkring 2000 f.Kr. Disse opplysningene kan, med forbehold, bekreftes av egyptiske opptegnelser og mindre notiser. Det er dog ikke mulig å finne videre informasjon omkring dette folkets historie, viten om herredømmet i Egypt eller varigheten av dette. Man har dog funnet ut av at deres makt ble tilintetgjort av stifteren av det 18. dynasti, Ahmes.
Bastuträsk stasjon
Bastuträsk stasjon er en jernbanestasjon på Stambanan genom övre Norrland i Norsjö kommune i Sverige. Den blir betjent av nattog mellom Narvik og Stockholm, og mellom Luleå og Göteborg. Sidesporet Skelleftebanan til Skellefteå og Skelleftehamn sitt nordlige endepunkt her, men det har ikke vært passasjertrafikk på denne banestrekninga siden 1990.
Grønnedal kraftverk
Grønnedal kraftverk er et vannkraftverk i Molde kommune i Møre og Romsdal.
Det er et elvekraftverk som utnytter et fall på 60 meter fra Silsetvatnet.
Installert effekt er 1,8 MW fra en francisturbin. Årsproduksjon er ca 6,7 GWh (NVE 2017).
Eier er Istad Kraft AS.
Kraftverket ble oppgradert med nytt aggregat i januar 2016. Effektøkning fra 1,3 til 1,8 MW.
Lenger ned i vassdraget ligger Langli kraftverk og Istad kraftverk.
Rudbøl
Rudbøl (tysk: Ruttebüll) er en liten landsby i Højer Sogn i Sønderjylland, ved den dansk-tyske grense. Byen ligger i Tønder Kommune og tilhører Region Syddanmark.
Da Slesvig i 1920 ble delt mellom Danmark og Tyskland, ble den nye grensen lagt tvers gjennom Rudbøl og delte byen i en dansk og en tysk del. I Rudbøl finnes nummer 245 av de berømte grensteinene som viser den dansk-tyske grense. Grensesteinen ligger ved veien i Rudbøl, mens de står andre steder langs den dansk-tyske grense.
På mange av husene i Rudbøl er det et lite oppslag som forteller om byen og historien til det enkelte hus.
I 2006 var det et storkepar i byens storkereir, og paret fikk tre unger. Foreldrene kunne ikke finne nok føde nok til ungene, som bukket under en etter en. I 2015 var det igjen en enslig ung hannstork i byen, men den forsvant etter en uke da det ikke kom noen make.
Michigan Avenue
Michigan Avenue kan vise til:
Ribosiklib
Ribosiklib er et legemiddel som brukes i behandling av visse typer brystkreft.
I USA ble legemiddelet godkjent til bruk for behandling av brystkreft i 2017, med grunnlag i en studie som viste at behandling i samspill med letrozol reduserte risikoen for sykdomsprogresjon eller død med 44% sammenlignet med letrozol-behandling alene. Mer enn 53% av pasienter i undersøkelsen opplevde en 30% eller større reduskjon i svulststørrelse.
Vanlige bivirkninger inkluderer lavere antall hvite blodceller, anemi, infeksjon, kvalme, utmattethet, diare og kvalme.
Headda
Etymologi
Headda er en kortform av navn basert på det urgermanske navneleddet *haþu-, «kamp». Den norrøne formen av navneleddet er hǫð.
Utbredelse
Headda var et populært mannsnavn i England fra 600-tallet til 700-tallet.
Kjente personer med navnet
Personene i listen er ordnet kronologisk etter fødselsår.
Fremont County (Idaho)
Fremont County er et fylke i den amerikanske delstaten Idaho. Det ligger i de sørøstlige delene av staten og det grenser mot Clark County i vest, Madison County og Teton County i sør og mot Jefferson County i sørvest. Det har også grense mot delstatene Wyoming i øst og Montana i nord.
Fremont Countys totale areal er 4 910 km² hvorav 75 km² er vann. I 2005 hadde fylket 12 242 innbyggere og administrasjonssenteret ligger i byen St. Anthony som også er fylkets største by. Fylket ble grunnlagt i 1893 og har fått sitt navn etter utforskeren John C. Fremont.
Grand Prix du Morbihan 2023
Rittet ble vunnet av Arnaud De Lie.
Metanhydrat
Metanhydrat eller metanklatrat, er is som inneholder metan. Metanmolekyler er fanget mellom vannmolekyler bundet til hverandre med hydrogenbindinger. Metanhydrat ser sånn cirka ut som vanlig is. Den kan antennes og brenner med gul flamme.
Metanhydrat er bare stabilt ved lave temperaturer eller høye trykk. I naturen finner man metanhydrat dels i Sibirs permafrost, dels i sediment på havbunnen, for eksempel i Bermudatriangelet. Hvor mye metan som er bundet på denne måten er ikke kjent, men antagelig handler det om veldig store mengder. Om den globale oppvarmingen leder til at dette varmes opp tilstrekkelig, skulle metan kunne frigis til atmosfæren raskt. Ettersom metan som veksthusgass er 21 ganger mer potent enn karbondioksid skulle det kunne lede til kraftig økt veksthuseffekt, og dermed til påtagelig oppvarming av jordkloden – en "metanhydratkatastrofe", men dette scenarioet betraktes som veldig usannsynlig av IPCC.
Tidligere klimaforandringer på jordens med global oppvarming, for eksempel for ca. 55 millioner år siden, kan ha oppstått av utslipp av store mengder metan fra metanhydrat.
Caio Torres
Caio Torres (født 3. juni 1987) er en brasiliansk basketballspiller. Han representerte landet sitt under Sommer-OL 2012 i London, der han endte på femteplass med det brasilianske landslaget.
Angéla Németh
Angéla Németh, gift Ránky, (født 18. februar 1946 i Budapest, død 5. august 2014 samme sted) var en ungarsk friidrettsutøver som deltok De olympiske leker i 1968 i Mexico by.
Németh ble olympisk mester i friidrett under Sommer-OL 1968 i Mexico by. Hun vant konkurransen i spydkast for damer, med et kast på 60,36 meter, foran Mihaela Peneş fra Romania og Eva Janko fra Østerrike.
Miami Dolphins
Miami Dolphins er et profesjonelt amerikansk fotballag basert i Miami, Florida. Dolphins konkurrerer i National Football League (NFL) som et medlem i American Football Conference (AFC) East-divisjon. Laget spiller hjemmekampene sine på Hard Rock Stadium i nordlige Miami Gardens, og har sitt hovedkvarter i Davie, Florida. Dolphins er det eldste profesjonelle sportslaget i Florida. De er det eneste laget i AFC East som ikke var et av oppstartslagene i American Football League (AFL).
Dolphins ble stiftet av advokat og politiker Joe Robbie og skuespiller og komiker Danny Thomas. laget begynte å spille i AFL i 1966. Regionen hadde ikke hatt et profesjonelt fotballag siden Miami Seahawks, som spilte i All-America Football Conference i 1946 før de ble den første utgaven av Baltimore Colts. I de første par årene hadde Dolphins sine treningsleiere og fasiliteter i Saint Andrew's School, en privatskole for gutter i Boca Raton. Da AFL ble sammenslått med NFL ble Dolphins med i NFL.
Laget nådde sitt første Super Bowl i Super Bowl VI, hvor de tapte 24–3 mot Dallas Cowboys. Det følgende året fullførte Dolphins NFLs eneste perfekte sesong, som avsluttet med en seier i Super Bowl etter å ha vunnet alle 14 seriespillkampene samt alle kampene i sluttspillet. De var det tredje laget i NFLs historie som fullførte en perfekt seriespill. Det neste året vant Dolphins Super Bowl VIII, og ble det første laget som hadde nådd tre Super Bowl på rad, og det andre laget (det første fra AFL/AFC) som vant to år på rad. Miami nådde også Super Bowl XVII og Super Bowl XIX, men tapte begge gangene.
Don Shula var lagets hovedtrener i lagets tidlige år, og er den mest vellykkede hovedtreneren i historien i forhold til antall kamper vunnet. Under Shula hadde Dolphins bare to sesonger hvor de tapte mer enn de vant. I løpet av perioden fra 1983 til 1999 ble quarterback Dan Marino en av de mest kjente pasningsspillerne i NFLs historie, og satte flere pasningsrekorder. Marino ledet laget til fem divisjonstitler, 10 sluttspillkamper og Super Bowl XIX før han pensjonerte seg etter 1999-sesongen.
Laget har ikke klart å oppnå suksess siden Marino pensjonerte seg, med kun fem turer til sluttspillet (2000, 2001, 2008, 2016 og 2022) og to divisjonstitler (2000 og 2008).
Historie
Miami Dolphins ble med i American Football League (AFL) da juristen Joseph Robbie og skuespilleren Danny Thomas fikk kjøpt en plass i 1965 for $7,5 millioner. Thomas solgte senere sin andel til Robbie. Om sommeren 1966 hadde Dolphins en treningsleir i St. Pete Beach, og vanlige treninger ved Boca Ciega High School i Gulfport i Florida.
Dolphins var dårligst i ligaen i de første fire sesongene, med et sammenlagtresultat på 15–39–2 under hovedtrener George Wilson, før Don Shula tok over i 1970. Shula hadde jobbet under Paul Brown og hadde blitt hentet fra Baltimore Colts etter et tap mot AFLs New York Jets to år tidligere. Shula fikk sin første trenerstilling fra daværende hovedtrener for Detroit George Wilson, som ansatte ham som defensive coordinator. I 1970 ble AFL og NFL slått sammen og Dolphins ble plassert i AFC East-divisjonen i NFLs nye American Football Conference.
Gjennom resten av det 20. århundre vokste Dolphins frem som et av de sterkeste lagene i NFL, gode på løp og med et solid forsvar. Mellom 1970 og 1999 hadde laget kun to tapende sesonger. Lagets beste periode var på 1970-tallet, da de fullførte den første perfekte sesongen i ligaens historie ved å avslutte seriespillet 14–0 i 1974 og med seier i Super Bowl samme år. Det var den første av to Super Bowl-seiere på rad, og tre turer til Super Bowl på rad. Laget hadde også noe suksess på 1980- og 1990-tallet. De nådde Super Bowl to ganger på begynnelsen av 1980-tallet, men tapte begge ganger. Fremtidig Hall of Famer, quarterback Dan Marino, skulle også sette sitt preg på ligaen i samme periode. Han endte opp med å sette flere pasningsrekoder i ligaen, hvorav flere ikke ble slått før på slutten av 2000-tallet. Etter å ha slått divisjonsrivalene Buffalo Bills i hver eneste kamp på 1970-tallet vokste det eventuelt frem en mer kompetitiv rivalisering på 1980- og 1990-tallet, hvor de to ligaene ofte spilte for dominans i AFC mens Jim Kelly tok over som quarterback for Bills. Dolphins hadde også en kompetitiv rivalisering med New York Jets gjennom store deler av lagets historie. Etter at Marino og Shula pensjonerte seg samtidig som Tom Brady og New England Patriots begynte å dominere, opplevde Dolphins kraftige nedgangstider på 2000- og 2010-tallet, en periode hvor lagets nivå ble sett på som middelmådig. De har kun nådd sluttspillet fire ganger siden Marino trakk seg, og har ikke klart å finne en stabil quarterback. Lagets dårligste sesongresultat kom i 2007 da de avsluttet seriespillet 1–15. De kom tilbake allerede året etter da de ble det første laget til å vinne divisjonen og nå sluttspillet etter å ha avsluttet fjoråret på sisteplass i ligaen. Samme sesong tok de en overraskende seier over New England Patriots i en bortekamp i uke 3 takket være Wildcat-angrepet, som også var Patriots’ første nederlag i seriespill siden 10. desember 2006, da det også var Dolphins som slo dem. Suksessen i 2008 var derimot ikke langvarig; per 2022 er dette fremdeles siste gang Miami vant divisjonstittelen. Dolphins har allikevel klart å holde seg kompetitive mot Patriots til tross for dårlige resultater, med seiere i blant annet 2004, 2008, 2014, 2018, og 2019. Frem til 2020 var de også det siste laget i AFC East til å vinne divisjonstittelen utenom Patriots.